5. klase

**Modulis: Plaukstošas attiecības**

**Tēma: Draudzība**

**Tēmas atsegums**

**Tēmas apguve strukturēta divās nodarbībās:**

1. nodarbība - Kādas īpašības piemīt labam draugam?

2. nodarbība - Veidojot draudzību

**Tēmas apguves mērķi:**

***Zināšanas: veicināt sapratnes veidošanos par to,***

* kādi tikumi veicina draudzības attīstību;
* kādi faktori var ietekmēt attiecības un to pastāvēšanu;
* kā pozitīvās rakstura iezīmes var palīdzēt kļūt par labiem draugiem un attīstīt ne tikai draudzību, bet vienam otru.

***Morālās prasmes: sekmēt šādu morālo ieradumu veidošanos skolēnos:***

* izprot apstākļus, kādos mainās draudzība, un kā pārrunāt tās attīstību;
* raksturo laba drauga īpašības;
* atpazīst pozitīvu, veselīgu attiecību un neveselīgu attiecību pazīmes, tostarp tiešsaistē;
* attīsta pozitīvas un veselīgas draudzības iezīmes (jebkurā kontekstā, tostarp tiešsaistē), kas ietver uzticēšanos, cieņu, atklātību, laipnību, dāsnumu, robežas, privātumu, piekrišanu un konfliktu risināšanu, salīgšanu un attiecību pārtraukšanu. Tas ietver dažādus attiecību veidus (un neattiecas uz seksualitāti),
* praktiskas darbojas dažādās situācijās, lai attīstītu, uzlabotu vai veidotu cieņpilnas attiecības.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pamatizglītības standarta** | **Papildus no programmas “e-TAP”** |
| **Vērtības** | Cilvēka cieņa | Cilvēks, mīlestība, saskaņa |
| **Tikumi** | Laipnība, godīgums, tolerance | Draudzīgums, pieklājība, empātija, atklātība, iejūtība, neatlaidība |

**Tikumu praktizēšanas iespējas**

* Tēmu iespējams praktizēt, sadarbojoties ar izglītības iestādes sociālo zinību skolotāju tēmas “Kā novērst un risināt konfliktus vietējā kopienā?” ietvaros. Sociālo zinību stundās skolēni mācās par dažādiem attiecību veidiem un faktoriem, kas šīs attiecības ietekmē, kā arī cieņpilnu attiecību veidošanā un konfliktu risināšanā. Klases stundu laikā skolēni var izmantot sociālo zinību stundās iegūtās zināšanas.

**Citi ieteikumi tēmas apgūšanas laikā:**

* Nodarbību plānos iekļautais aktivitāšu izpildes laiks var variēt atbilstoši kopējam klases darba tempam un pieejamajiem resursiem. Skolotājam ir iespējams atsevišķas nodarbības plāna aktivitātes nerealizēt.